Ludvig Teige

Ludvig Idar Pedersen Teige (født 22. februar 1890 i Kristiansund, død 3. september 1964 i Hokksund) var en norsk politiker, fagforeningsmann og forfatter.

I unge år var han motormaskinist i klippfiskeksport og bosatt i Kristiansund. Han deltok som representant på arbeiderpartiets landsmøte i 1915. Han flyttet plutselig til Odda der han arbeidet som industriarbeider ved Det Norske Zinkkompani i Odda. Politisk representerte Teige Arbeiderpartiet og NKP, og han var i mange år aktiv i lokalpolitikken, blant annet som NKPs gruppeleder. Han hadde en rekke kommunale verv, blant annet var han formann i Odda vergeråd, formann i styret for Odda gamlehjem, varaformann i Odda skolestyre og medlem av Odda formannskap.

I en mye omtalt straffesak i 1937 («Tysvær-saken») ble Teige dømt for å ha misbrukt stillingen sin som formann i vergerådet til å skaffe seg seksuell kontakt med unge jenter som mottok barnevernstjenester av kommunen. Han ble dømt til to års fengsel i Karmsund herredsrett, senere stadfestet av Høyesterett.

Forfatterskap 
Teige utga en rekke bøker under ulike pseudonymer.

Som Svein Folkesen 

 1945: Chang Luis' største kup, kriminalroman (SF)

Som Stig Berg 

 1945: Dødsreisen i Europa, kriminalroman – i flg svenske kilder er dette en oversettelse av (svenske) «Dödsresan i Europa», 1940, av Boris Greb = Stig G K Bergh (boka har norske hovedpersoner og ikke oppgitt oversatt).

Som Ulf Seamann 

 1945: Plyndret skip, to sjøfortellinger

Som Ulf Veum 

 1945: Hildalsbruden, bygderoman
 1946: En mor, roman
 1946: Skipet som Sank, sjøfortelling

Referanser 

Lokalpolitikere fra Ap
Lokalpolitikere fra NKP
Norske krimforfattere